**7.A**

 **Hitri postopek**

Na podlagi četrtega odstavka 49. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US in [18/23](http://www.uradni-list.si/1/objava.jsp?sop=2023-01-0348) – ZDU-1O, 76/23, 24/25 – ZFisP-1 in 39/25), četrtega odstavka 8. člena Odloka o proračunu Mestne občine Nova Gorica za leto 2025 (Uradni list RS, št. 134/23, 109/24 in 28/25) ter 19. člena Statuta Mestne občine Nova Gorica (Uradni list RS, št. 13/12, 18/17 in 19/18)  je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel

**O D L O K**

**o uporabi sredstev proračunske rezerve Mestne občine Nova Gorica**

[1. člen](https://www.uradni-list.si/glasilo-uradni-list-rs/vsebina/2020-01-0654/odlok-o-uporabi-sredstev-proracunske-rezerve-mestne-obcine-kranj/%22%20%5Cl%20%221.%C2%A0%C4%8Dlen)

Sredstva proračunske rezerve do višine 60.000,00 EUR se uporabijo za financiranje izdatkov odprave posledic naravne nesreče, po obilnem deževju, ki je bilo od 12. 3. do 15. 3. 2025 na območju Mestne občine Nova Gorica.

[2. člen](https://www.uradni-list.si/glasilo-uradni-list-rs/vsebina/2020-01-0654/odlok-o-uporabi-sredstev-proracunske-rezerve-mestne-obcine-kranj/%22%20%5Cl%20%222.%C2%A0%C4%8Dlen)

Dejanska poraba bo v okviru zaključnega računa za leto 2025 posebej specificirana.

[3. člen](https://www.uradni-list.si/glasilo-uradni-list-rs/vsebina/2020-01-0654/odlok-o-uporabi-sredstev-proracunske-rezerve-mestne-obcine-kranj/%22%20%5Cl%20%224.%C2%A0%C4%8Dlen)

Ta odlok začne veljati naslednji dan po objavi v Uradnem listu Republike Slovenije.

Številka: 846-6/2025-

Nova Gorica, dne

 Samo Turel

 ŽUPAN

Številka: 846-6/2025-3

Nova Gorica, dne 16. junija 2025

O B R A Z L O Ž I T E V

1. **Razlogi, ki utemeljujejo potrebo po sprejetju Odloka**

Razlog za sprejem Odloka o uporabi sredstev proračunske rezerve Mestne občine Nova Gorica je zagotovitev sredstev za odpravljanje posledic po obilnem deževju na območju Mestne občine Nova Gorica med 12. in 15. marcem 2025.

Izvedeni so bili naslednji ukrepi: ogled geologa in izdelava geološko geotehničnih elaboratov za tri plazove in cestne podore ter eno preprečitev poplavljanja, in sicer: cestni podor pri naslovu Šmihel 54, kjer je bila izvedena sanacija podora, naročeno je bilo geološko poročilo za stanovanjski hiši Šmihel 70 in 72 ter geološko poročilo za splazelo cesto proti Čukovi domačiji v Vitovljah. Geološko poročilo je bilo izvedeno tudi za preučitev izvedbe za preprečitev poplavljanja gospodarskega objekta v Vitovljah. Izveden je bil še odvoz splazele zemljine s ceste v Lokah, odstranitev splazele zemljine na Gregorčičevi poti na Gradišču nad Prvačino in izdelava suhe podporne konstrukcije za preprečitev nadaljnjega plazenja brežine na cesto, odstranitev nanešenega materiala iz oljčnika ob cesti proti Kekcu in ureditev odvodnjavanja zgoraj ležeče ceste, odstranitev naplavin pod mostom v Dornberku in preprečitev porušitve mostu, sanacija podrtih drogov, opozorilnih tabel čez reko Sočo, zavarovanje udorne jame v strugi potoka ob šoli v Grgarju in sanacija po neurju uničene intervencijske poti Loke proti Pri Peči.

1. **Cilji, ki se želijo doseči s sprejemom odloka:**

Cilj Odloka je zagotavljanje sredstev za odpravljanje posledic obilnega deževja na območju Mestne občine Nova Gorica, med 12.3.2025 in 15.3.2025.

1. **Pravne podlage, po katerih naj se uredijo razmerja na tem področju:**

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25),
* Odlok o proračunu Mestne občine Nova Gorica za leto 2025 (Uradni list RS, št. 134/23, 109/24 in 28/25),
* Statut Mestne občine Nova Gorica (Uradni list RS, št. 13/12, 18/17 in 19/18).

Župan lahko na podlagi 8. člena Odloka o proračunu Mestne občine Nova Gorica za leto 2025 na predlog organa, pristojnega za finance samostojno odloča o porabi do 30.000,00 EUR zbranih razpoložljivih sredstev proračunske rezerve za posamezni namen. V primerih porabe sredstev, ki presega višino 30.000,00 EUR, odloča mestni svet s posebnim odlokom. Proračunska rezerva je organizirana kot proračunski sklad. Uporablja se za namene določene v 49. členu Zakona o javnih financah. Ker bo poraba sredstev za odpravljanje posledic obilnega deževja na območju Mestne občine Nova Gorica, med 12.3.2025 in 15.3.2025 višja od 30.000,00 EUR, se mestnemu svetu predlaga, da se Odlok o uporabi sredstev proračunske rezerve Mestne občine Nova Gorica sprejme.

**4.** **Materialne obveznosti, ki bodo nastale s sprejemom predlaganega odloka:**

Maksimalna višina sredstev v predlaganem Odloku je podana na podlagi razpoložljivih sredstev in podatkov, ki jih imamo trenutno na voljo. Poraba sredstev je namenska in bo uporabljena samo za ta namen porabe ter bo v okviru zaključnega računa za leto 2025 posebej specificirana.

**5**. **Rešitve in posledice, ki bodo nastale s sprejemom predlaganega odloka:**

S sprejemom Odloka bodo zagotovljena dodatna sredstva za odpravljanje posledic obilnega deževja na območju Mestne občine Nova Gorica, med 12.3.2025 in 15.3.2025.

**6**. **Druge pomembne okoliščine v zvezi s predlaganim odlokom**

Glede na to, da je sprejem predlaganega odloka nujen, predlagamo, da se obravnava in sprejem predlaganega odloka, skladno s prvo alinejo drugega odstavka  64. člena Poslovnika Mestnega sveta Mestne občine Nova Gorica, izvede po hitrem postopku.Ker je potrebno, da se odlok čim prej uveljavi se predlaga krajši »vacatio legis« od običajnega, in sicer naslednji dan po objavi v Uradnem listu RS.

                                                                Samo Turel

    ŽUPAN

PRIPRAVIL:

Andrej Biaggio, strokovni sodelavec za

zaščito in reševanje